
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

959 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση εγκεκριμένου σχεδίου Πόλης Νεοχωρίου στα Ο.Τ. 96 

α και 97 του Νομού Αιτωλίας και Ακαρνανίας . 1 

Ένταξη σε κατηγορίες και καθορισμός ορίων του οικισμού ΠΟΡΤΟ 
- ΚΑΓΙΟ της Κοινότητας Λαγίας Νομού Λακωνίας με καθορι¬ 
σμό όρων και περιορισμών δόμησης. 2 

Τροποποίηση ρυμοτομικού σχεδίου Ν. Ιωνίας Ν. Μαγνησίας στο 
Ο.Τ. 346 . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3735/οικ (1) 


Τροποποίηση εγκεκριμένου σχεδίου Πόλης Νεοχωρίου στα Ο.Τ. 96 α 
και 97 του Νομού Αιτωλίας και Ακαρνανίας, 

Ο ΝΟΜΑΡΧΗΣ 

ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του 3200/55 «Περί Διοικητικής αποκεντρώσεως» 
2. Τις διατάξεις του από 20.6.55 Π.Δ/τος «Περί εξαιρέσεως από της 
κατά την παρ. 1 του Ν. 3200/55 αρμοδιότητος του ΤΠ.Δ. Ε.» 3. Τις 
διατάξεις του 863/70 Β.Δ./τος «περί διαρθρώσεως του ΐπ. Συγ/νιών 
και Δημ. Έργων, όπως τούτο τροποποιήθηκε δια του αρ, 572/67 
Β.Δ.» 4. Τις διατάξεις του 532/70 Ν.Δ., «περί διοικητικής αποκεντρώ- 
σεως» 5. Τις διατάξεις του 712/70 Β.Δ. όπως τροποποιήθηκε και συ¬ 


μπληρώθηκε με τα 677/71 και 198/72 Β.Δ/τα. 6. Την Λ'. 7/16/ 
11/7.10.70 κοινή απόφαση των Υπουργών «περί οργανώσεως των πε¬ 
ριφερειακών Υπηρεσιών του ΥΠ.Δ.Ε. 7. Την Λ 9/1-8/9.8.71 κοινή 
εγκύκλιο των Πρωθυπουργών, Αντιπροέδρου'και Υπουργού των Εσω¬ 
τερικών «περί οργανώσεως των Νομαρχιών» 8. Την υπ’ αρ. 24712/ 
1248/21.6.1982 κοινή απόφαση Υπουργών Προεδρίας Κυβερνήσεως 
και Χ.Ο.Π. 9. Π.Δ. 183/86 περί έγκριση τροποποιήσεων και καθορι¬ 
σμό όρων και περιορισμών δόμησης από τους Νομάρχες. 10. Το Β.Δ. 
της 15.6.1971 με το οποίο εγκρίθηκε το σ.χ. πόλης Νεοχωρίου. 11. 
Την 26/1987 απόφαση Κ.Σ. Νεοχωρίου όπου δέχεται την προτεινό- 
μενη τροποποίηση, που φαίνεται στα συν/να τοπογραφικά του Χρ. Ρο¬ 
μπόλα. 12. Το γεγονός ότι με την προτεινόμενη τροπ/ση δεν θίγονται 
όμορες ιδιοκτησίες αλλά αντίθετα αξιοποιούνται. 13. Το γεγονός ότι ο 
ενδιαφερόμενος ζητάει την τροποποίηση του εγκεκριμένου σχεδίου στα 
Ο.Τ. 96α και 97 προκειμένου να γίνει Οικοδομικά εκμεταλεύσιμο το με 
στοιχεία (Α, Β, Γ, Δ, Ε, Α) οικόπεδό του, επειδή με το ισχύον σχέδιο πό¬ 
λης είναι ρυμοτομούμενο. 14. Τις δ/ξεις του από 17.7.1923 Π.Δ/τος 
περί σχεδίων πόλεως. 15. Τη σύμφωνη γνωμοδότηση του Συμβουλίου 
ΧΟΠ όπως διατυπώθηκε στο 13/87 (θέμα 40) πρακτικό αυτού, απο¬ 
φασίζουμε: 

Εγκρίνουμε την τροποποίηση του εγκεκριμένου σχεδίου πόλεως Νεο¬ 
χωρίου στα Ο.Τ. 96α και 97 και συγκεκριμένα τη μετατόπιση του 
άξονα του δρόμου διατηρουμένου σταθερού του πλάτους του δρόμου στα 
10,00 μέτρα όπως φαίνεται στα συν/να τοπογραφικά διαγράμματα του 
Μηχ/κού Χρ. Ρόμπολα. 

Ο ΝΟΜΑΡΧΗΣ 
ΓΙΩΡΓΟΣ ΠΑΠΑΪΩΑΝΝΟΥ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π.2207 ( 2 ) 

Ένταξη σε κατηγορίες και καθορισμός ορίων του οικισμού ΠΟΡΤΟ - 

ΚΑΠΟ της Κοινότητας Λαγίας Νομού Λακωνίας με καθορισμό 

όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικη- 
τικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 

στον Υπουργό Β. Ελλάδος και τους Νομάρχες», όπως τροποποιήθηκε 
με το Ν.Δ. 1018/71. 1 1 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε αε το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού όρων και περιορισμών δόμησής τους», όπως τροποποιή¬ 
θηκε με το από 14.2.87 Π.Δ. (ΦΕΚ 133Δ' της 23.2.1987). 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων του υπόψη οικι¬ 
σμού. 

_ 8· Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ.ΠΕ.ΧΩ.Δ.Ε. 

9- Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

10. Την υπ αριθμό 25/86 Απόφαση (γνωμοδότηση για την παρα¬ 
πάνω μελέτη) του κοινοτικού Συμβουλίου Λαγιας ύστερα από την τή- 
ρηση της νόμιμης διαδικασίας. 

11. Το υπ αριθμό 827/13.5.87 έγγραφο της 5ης Εφορείας Βυζα¬ 
ντινών Αρχαιοτήτων Σπάρτης. 

12. Το υπ’ αριθμό 259/17.2.87 έγγραφο της Δ/νσης Δασών Λα¬ 
κωνίας. 


13. Το υπ’ αριθμό 602/11.6.87 έγγραφο της 5ης Εφορείας Προϊστ. 
και Κλασσικών Αρχαιοτήτων Σπάρτης. 

14. Την γνωμοδότηση του Συμβουλίου Χ.Ο.Π. του Νομού που λή- 
φθηκε κατά την 8η συνεδρία στις 26.9.86 με αριθμό πράξης 12, απο¬ 
φασίζουμε: 

1. Κατατάσσουμε τον οικισμό Πόρτο - Κάγιο της Κοινότητας Ααγίας 
του Ν. Λακωνίας, στις κατηγορίες: 

α) ως προς την θέση στο Χώρο: 
β) ως προς τον βαθμό προστασίας: 
γ) ως προς την δυναμικότητα: 
δ) ως προς τον βαθμό διασποράς: 
ε) ως προς το μέγεθος: 


Παραλιακός 

Ενδιαφέρων 

Στάσιμος 

Συνεκτικός 

Μικρός 


2. Καθορίζουμε τα όρια του οικισμού Πόρτο - Κάγιο της κοινότητας 
Λαγίας του Ν. Λακωνίας με τα στοιχεία από 1 έως 12 όπως αυτά φαί- 
νονται στο συνοδευτικό της παρούσας σχεδιάγραμμα σε κλίμακα 
1:2.000, που αποτελεί αναπόσπαστο μέρος της απόφασης αυτής και 
συντάχθηκε με βάση τα στοιχεία του χάρτη και επιτόπιου ελέγχου, αφού 
προσδιορίσθηκαν πρώτα τα συνεκτικά τμήματα του οικισμού. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 


Α. Γενικοί όροι δόμησης: 

I. Μέσα στα όρια του οικισμού ισχύουν οι γενικοί όροι δόμησης που 
προβλέπονται από το Π.Δ. της 24.4.85 (ΦΕΚ 181 Δ' της 3.5.85), 
όπως τροποποιήθηκε με το από 14.2.87 Π.Δ. (ΦΕΚ 133 Δ' της 
23.2.1987) και για τον οικισμό αυτό καθορίζουμε την κατά κανόνα αρ¬ 
τιότητα στα τριακόσια (300) τ.μ. 

II. Κατά παρέκκλιση, μέσα στα όρια του οικισμού αυτού θεωρούνται 
άρτια τα οικόπεδα με όποιο εμβαδό είχαν στις 3.5.1985, ημέρα δημο¬ 
σίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε σύμφωνα 
με το από 24.4.85 Π.Δ. (ΦΕΚ 181 Δ’ της 3.5.85) προέκυψε ότι όλα τα 
κτίρια στον οικισμό είναι μονώροφα και διώροφα, όπως φαίνεται και στο 
αντίστοιχο δελτίο Αρχιτεκτονικής Αναγνώρισης και γι’ αυτό το λόγο, το 
μέγιστο επιτρεπόμενο ύψος των κτιρίων ορίζεται σε 7,50 μ. 

Επιτρέπεται η υπέρβαση του μεγίστου επιτρεπόμενου ύψους μόνο για 
την κατασκευή στέγης η οποία στο ανώτερο σημείο της δεν θα υπερβαί¬ 
νει τα 2,00 μ. 

Β. Ειδικοί όροι δόμησης: 

Καθορίζουμε ως ειδικούς όρους δόμησης τις ενδείξεις του δελτίου Αρ¬ 
χιτεκτονικής Αναγνώρισης που συνοδεύει την παρούσα και αποτελεί 
αναπόσπαστο μέρος της, όσον αφορά τα παρακάτω στοιχεία που περι- 
γράφονται αναλυτικά: 

α) Τα κτίσματα θα καλύπτονται με στέγη, δίριχτη ή τετράριχτη, με 
κλίση 22%, με χρήση κεραμιδιών βυζαντινού ή ρωμαϊκού τύπου. 

β) Οι εξωτερικές επιφάνειες θα διαμορφώνονται με λιθοδομή, ή επί¬ 
χρισμα τριπτό, ή πεταχτό, που θα χρωματισθεί με απόχρωση μπεζ. 

γ) Ανοικτοί εξώστες μπορούν να κατασκευάζονται στις όψεις των κτι¬ 
ρίων που βλέπουν προς την θάλασσα και μπορούν να έχουν πλάτος ό,τι 
καθορίζεται από τον Γ.Ο.Κ. 

Απαγορεύεται η κατασκευή συνεχών εξωστών γύρω από το κτίριο. 

δ) Στους εξώστες και τους ημιυπαίθριους χώρους θα κατασκευάζεται 
στηθαίο ασφαλείας από κικλίδωμα ξύλινο. 

ε) Τα εξωτερικά ανοίγματα να μη υπερβαίνουν το 20% των όψεων 
και τα υπέρυθρα (πρέκια) να κατασκευάζονται οριζόντια ή ημικυκλικά 
από πέτρα. 

στ) Η περίφραξη των γηπέδων θα γίνεται με τοίχο μεγίστου ύψους 
1,80 μ., οποίος όταν δεν κατασκευάζεται από λιθοδομή θα καλύπτεται 
με επίχρισμα πεταχτό απόχρωσης μπεζ. 

ζ) Τα κουφώματα θα είναι ξύλινα χρώματος καφέ κεραμίδι. 

4. Ολες οι μελέτες για την έκδοση οικοδομικής αδεϊας ελέγχονται 
από την αρμόδια Επιτροπή Πολεοδομικού και Αρχιτεκτονικού Ελέγχου 

5. α) Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να θεωρείται το σχετικό τοπογραφικό διά¬ 
γραμμα από το Τ.Π. & Π.Ε. της Νομαρχίας ώστε να εξασφαλίζεται η' 
συνέχεια των κοινοχρήστων χώρων και η δημιουργία νέων κοινοχρή¬ 
στων χώρων, σύμφωνα με τα οριζόμενα στις διατάξεις της παραγ. 1 του 
άρθρου 6 του από 24.4.85 Π.Δ. (ΦΕΚ 181 Δ' της 3.5.85) όπως τρο¬ 
ποποιήθηκε με το από 14.2.87 Π.Δ. (ΦΕΚ 133 Δ' της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση με το σχεδιάγραμμα οριοθέτησης του οικισμού 
και την καρτέλα των ειδικών όρων δόμησης που την συνοδεύουν, να δη- 
μοσιευθεί στην Εφημερίδα της Κυβερνήσεως. 

Σπάρτη, 10 Σεπτεμβρίου 1987 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

Αριθ. 3399 ( 3 ) 

Τροποποίηση ρυμοτομικού σχεδίου Ν. Ιωνίας Ν. Μαγνησίας 
στο Ο.Τ. 346. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις: 

α) Γου από 17.7.1923 Ν.Δ/τος «περί σχεδίων πόλεων κλπ. όπως 
τροποποιήθηκαν και ισχύουν σήμερα και ιδιαίτερα τα άρθρα 3,9,70 αυ¬ 
τού. 

β) Του από 1018/71 Π.Δ/τος «περί τροποποιήσεως και συμπληρώ- 
σεως του Α.Ν. 314/1968 «περί παροχής εις τον ΥΒΕ Νομάρχες αρμο¬ 
διότητες κλπ. 

γ) Του Ν. 1337/1983 «περί επεκτάσεως Πολεοδομικών σχεδίων 
κλπ. 

δ) Του Π.Δ/τος 183/1986 «Μεταβίβαση αρμοδιοτήτων στους Νο- 
μάρχες για την έγκριση τροποποιήσεων κλπ. 

2) Το εγκεκριμένο ρυμοτομικό σχέδιο πόλης Ν. Ιωνίας. 

3) Το εγκεκριμένο Γενικό Πολεοδομικό σχέδιο Πόλης Βόλου Ν. Ιω¬ 
νίας. 


4) Την 209/1986 απόφαση Δημοτικού Συμβουλίου Ν. Ιωνίας με 
την οποία προτείνεται η τροποποίηση σχεδίου πόλης Ν. Ιωνίας στο Ο.Τ. 
346 για να μη ρυμοτομηθεί κατοικία στην οδό Χαλκιδόνος. 

5) Τη βεβαίωση του Δήμου Ν. Ιωνίας για την αρτιότητα των οικοπέ¬ 
δων κλπ. 

6) Την ένσταση Ευαγ. Λάμπρου και την υπ’ αριθ. 100/87 απόφαση 
Δημ. Συμβουλίου Ν. ιωνίας με την οποία απορρίπτεται η ένσταση αυτή. 

7) Την πράξη 19/30.6.1987 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροπο¬ 
ποίηση του σχεδίου σύμφωνα με τη σχετική πρόταση απόφαση του Δη¬ 
μοτικού Συμβουλίου Ν. Ιωνίας, αποφασίζουμε: 

Εγκρίνουμε την τροποποίηση εγκεκριμένου ρυμοτομικού σχεδίου 
Ν. Ιωνίας στο Ο.Τ. 346 για τη μετάθεση των Ο Γ όπως ειδικώτερα 
φαίνεται στο σχετικό διάγραμμα που θεωρήθηκε από το ΤΠ και ΠΕ Ν. 
Μαγνησίας και αποτελεί αναπόσπαστο τμήμα της απόφασης αυτής. 

Βόλος, 2 Σεπτεμβρίου 1987 
Ο Νομάρχης 
ΘΑΝΑΣΗΣ ΣΙΑΤΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



